Ֆրանսիսկու Տրինկան

Ֆրանսիսկու Անտոնիո Մաշադու Մոտա դե Կաստրո Տրինկան (պորտ․՝ Francisco António Machado Mota Castro Trincão, դեկտեմբերի 29, 1999, Վիանա-դու-Կաշտելու, Պորտուգալիա), պորտուգալացի ֆուտբոլիստ, վինգեր։ Հանդես է գալիս անգլիական «Վուլվերհեմպտոնի» և Պորտուգալիայի ազգային հավաքականի կազմում։

Ակումբային կարիերա

«Բրագա» 
2015 թվականին Տրինկանը միացել է «Բրագա» ֆուտբոլային ակումբի ակադեմային։ 2016 թվականի ապրիլի 2-ին նա իր դեբյուտն է նշել «Բրագա Բ»-ի կազմում՝ մասնակցելով Սեգունդա դիվիզիոնի շրջանակներում կայացած «Ֆրեամունդե ՖԱ»-ի դեմ կայացած խաղին։ Տրինկանը 81-րդ րոպեին փոխարինել է Կառլոս Ֆորտեսին, իսկ հանդիպումն ավարտվել է 2-1 հաշվով՝ «Ֆրեամունդե ՖԱ»-ի հաղթանակով։ Թիմի կազմում իր առաջին գոլը Ֆրանցիսկոն խփել է 2017 թվականի մայիսի 7-ին կայացած «Պորտու Բ»-ի դեմ կայացած խաղում, սակայն թիմը ի վերջո պարտվեց 2-3 հաշվով։ 2017-18 մրցաշրջանի ընթացքում ֆուտբոլիստը դարձել է հինգ գոլի հեղինակ՝ ներառյալ հոկտեմբերի 1-ին «Նասիոնալ ՖԱ»-ի դեմ խաղում հեղինակած դուբլը։ Այս ամենի արդյունքում նա թիմի հետ կքնեց հինգ տարվա պայմանագիր։ 

«Բրագայի» հիմնական թիմի կազմում պորտուգալացի ֆուտբոլիստը իր առաջին հանդիպումը անցկացրել է 2018 թվականի դեկտեմբերի 28-ին՝ 62-րդ րոպեին փոխարինման դուրս գալով Պորտուգալիայի Լիգայի գավաթի խաղարկության խմբային փուլի շրջանակներում կայացած «Վիկտորիա ՖԱ»-ի դեմ խաղի ընթացքում։ Այդ հանդիպումը ավարտվել է 4-0 հաշվով՝ «Բրագայի» հաղթանակով։ Հինգ օր անց նա իր դեբյուտն է նշել նաև Պորտուգալիայի առաջնության շրջանակներում՝ «Մարիտիոմո»-ի դեմ կայացախ խաղում։ Ֆրանցիսկոն այդ խաղում փոխարինել է Դիեգո Սոուսային։ 

2019 թվականի դեկտեմբերի 12-ին Ֆրանցիսկո Տրինկանը իր առաջին հանդիպումն է անցկացրել միջազգային մրցաշարերում՝ մասնակցելով ՈՒԵՖԱ Եվրոպայի Լիգայի խաղարկության խմբային փուլի ընթացքում տեղի ունեցած «Սլովան Բրատիսլավիա»-ի դեմ խաղին։ Նա այդ խաղում նաև դարձել է գոլային փոխանցման հեղինակ, իսկ հանդիպումը ավարտվել է 4-2 հաշվով՝ պորտուգալական թիմի հաղթանակով։ Հաջորդ տարվա հունվարի 4-ին խփել է իր առաջին գոլը միջազգային մրցաշարերում՝ «Բելենենսեշ ՖԱ»-ի դեմ կայացած խաղում, որն ավարտվել է 7-1 հաշվով։

«Բարսելոնա» 
2020 թվականի հուլիսի 1-ին Ֆրանցիսկո Տրինկանը տեղափոխվել է իսպանական «Բարսելոնա ՖԱ»։ Պայմանագիրը կնքվել է 5 տարի ժամկետով, տրանսֆերն արժեցել՝ 31 միլիոն եվրո, իսկ որպես հրաժարագին սահմանվել՝ 500 միլիոն եվրո։ Լա Լիգայի շրջանակներում նա իր առաջին հանդիպումը անցկացրել է սեպտեմբերի 27-ին՝ 12 րոպե խաղաժամանակ ստանալով «Վիլյառեալ ՖԱ»-ի դեմ խաղում ։ Իսկ հոկտեմբերի 20-ին իր առաջին հանդիպումն է անցկացրել ՈՒԵՖԱ Չեմպիոնների Լիգայի շրջանակներում՝ փոխարինելով Անտուան Գրիզմանին «Ֆերենցվարոշ ՖԱ»-ի դեմ կայացած խաղի ժամանակ։ 

Իսպանական թիմի կազմում ֆուտբոլիստը իր առաջին գոլը խփել է 2021 թվականի հունվարի 7-ին «Ռեալ Բետիս»-ի դեմ կայացած խաղում։ Այդ հանդիպումը ավարտվել է 3-2 հաշվով՝ կատալոնական թիմի հաղթանակով։

«Վուլվերհեմպտոն» 
2021 թվականի հուլիսի 4-ին պորտուգալացի ֆուտբոլիստը մեկ տարի վարձակալության ժամկետով տեղափոխվել է Պրեմիեր Լիգան ներկայացնող «Վուլվերհեմպտոն»։ Նա իր առաջին հանդիպումը անցկացրել է օգոստոսի 14-ին՝ մասնակցելով «Լեսթեր Սիթի»-ի դեմ խաղին, որն ավարտվել է 1-0 հաշվով՝ «Լեսթերի» հաղթանակով։ Տասը օր անց Ֆրանցիսկոն խփել է իր առաջին գոլը թիմի կազմում՝ Ֆուտբոլային լիգայի գավաթի խաղարկության շրջանակներում կայացած «Նոթինգհեմ Ֆորեստի» դեմ խաղում(4-0)։

Միջազգային կարիերա

Երիտասարդական 
2018 թվականին Պորտուգալիա Մ19 հավաքականի կազմում ֆուտբոլիստը մասնակցել է Եվրոպայի երիտասարդական առաջնությանը։ Առաջնության արդյունքներով նա իր խաղընկեր Ֆիլիպե Ժուանի հետ ճանաչվել է առաջնության լավագույն ռմբարկու՝ խփած 5 գոլով։ Նույն թվականի տեղի ունեցած Ֆուտբոլի աշխարհի երիտասարդական առաջնության ժամանակ Տրինկանը մասնակցել է հավաքականի բոլոր երեք խաղերին և դարձել է մեկ գոլի հեղինակ՝ Հարավային Կորեայի հավաքականի դեմ կայացած խաղում։

2019 թվականի Մ21 հավաքականի կազմում Ֆրանցիսկոն մասնակցել է Եվրոպայի երիտասարդական առաջնությանը։

Ազգային հավաքական 
2020 թվականի օգոստոսին Ֆրանցիսկո Տրինկանը հրավիրվել է Պորտուգալիայի ազգային հավաքական՝ մասնակցելու ՈՒԵՖԱ Ազգերի Լիգայի խաղարկության շրջանակներում կայանալիք Խորվաթիայի և Շվեդիայի հավաքականների դեմ խաղերին։ Իր դեբյուտը ֆուտբոլիստը նշել է սեպտեմբերի 5-ին՝ Խորվաթիայի հավաքականի դեմ խաղում։ Հանդիպման 78-րդ րոպեին նա փոխարինել է Բերնարդու Սիլվային, իսկ հանդիպումը ավարտվել է 4-1 հաշվով՝ պորտուգալացիների հաղթանակով։

Վիճակագրություն

Ակումբային

Միջազգային

Ձեռքբերումներ

Ակումբային 
 Պորտուգալիայի Լիգայի գավաթակիր - 2019-20
 Կոպա դել Ռեյի խաղարկության չեմպիոն - 2020-21

Միջազգային 
 Եվրոպայի առաջնության չեմպիոն (Մ19) - 2018

Անձնական 
 Եվրոպայի առաջնության լավագույն ռմբարկու (Մ19) - 2018

Ծանոթագրություններ

Արտաքին հղումներ 
 Վիճակագրությունը «Բարսելոնա ՖԱ»-ի պաշտոնական կայքում
 Վիճակագրությունը Պորտուգալիայի ֆուտբոլի ֆեդերացիայի պաշտոնական կայքում

1999 ծնունդներ
Դեկտեմբերի 29 ծնունդներ
Ֆուտբոլի կիսապաշտպաններ
Պորտուգալացի ֆուտբոլիստներ
Բրագայի ֆուտբոլիստներ
Բարսելոնայի ֆուտբոլիստներ
Վուլվերհեմպտոն Ուոնդերերսի ֆուտբոլիստներ
Պորտուգալիայի հավաքականի ֆուտբոլիստներ